**RESYME FRA DAGENS TALE, DATERT 07.04.19, VED JAN GORDON TOBIASSEN**

TEMA: **Jesus sa; vil også dere gå bort**? Hvordan gjøre Jesus synlig i hverdagen?

Teksten er hentet fra Johannes evangelium

**Joh. 6.35 -68**

Jesus var radikal i sin forkynnelse. Han var direkte i sin tale og skilte klinten fra hveten. Det var mange som var tiltrukket av Jesus. Han brakte livet tilbake med helbredelse , tegn og under. Den siden av Jesus likte de. Men i hele hans preken taler han om død, lidelse og frelse. De forsto ikke at han snakket om sin egen lidelse og at det også ville berøre dem.

Kjernen i hele hans forkynnelse er beskrevet i Joh. 3.16-18.

Når vi forkynner hans blod ,da forkynner vi hans verk. Blodet og korset dekker fortiden og fremtiden. Men vi er avhengig av å leve i bekjennelsen. Korset, oppstandelsen og det evige livet er kjernen i vår bekjennelse. Vi må si ja eller nei. Vår ydmykhet må bli synlig og det koster.

Troen skal være et ankerfeste for oss og bibelen skal hjelpe oss til å gi lys over det livet Han vil vi skal leve.

Jesus spør: Vil du også gå bort?

-Hvilke andre alternativer har vi å gå til?

-Har du reflektert over din egen bekjennelse?

-Hva innebærer det nye livet?

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten og har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.